דמיאן טאב

דמיאן "טאב" טבק (באנגלית: Damian Tab (Tabak), נולד ב-29 בנובמבר 1986 – 8 באפריל 2022) היה אמן, צייר, מפתח משחקים ואפליקציות, ומעצב ישראלי. דמיאן עבד כאנימטור תלת-ממד, אך היה מוכר בעיקר בזכות יצירותיו הרבות שנראו במרחב הציבורי ברחבי תל אביב.

== ביוגרפיה ==
נולד בבואנוס איירס שבארגנטינה ועלה לישראל עם הוריו כשהיה בן שנה וחצי. תחילה התיישבה המשפחה בקיבוץ להבות הבשן ולאחר מכן עברה לגור בבת ים. טאב למד בתיכון עירוני תלם במגמת תקשורת חזותית. את שירותו הצבאי עשה בגדוד 202 בחטיבת הצנחנים (2005-2008), ובמהלך שירותו השתתף במלחמת לבנון השנייה. לאחר הצבא למד ב-Hacker-u אנימציית תלת-ממד.

באוקטובר 2021 נישא לבת זוגו מירב אוליאמפרל לאחר זוגיות ארוכת שנים.

אחרי מאבק ממושך במחלת הסרטן, נפטר באפריל 2022, בגיל 35.

== קריירה ==
כבר מגיל צעיר נמשך טאב לעולם היצירה והאמנות. בילדותו אהב לצייר דינוזאורים וחייזרים, פיסל בובות מעיסת נייר ופימו, וכנער יצר סרטוני אנימציה מצחיקים על משפחתו וחבריו. תחילת דרכו באמנות רחוב הייתה כשעבר לגור בתל אביב בשנת 2012. בהתחלה היה יוצר שבלונות בביתו ובאישון לילה יוצא להדביקן ברחובות העיר, ולאחר מכן התקדם להדבקות נייר ושימוש בספריי. בסוף תהליך ההתנסות השתמש במכחולים לקונטורות ובספריי להמשך העבודה.

== יצירותיו ==
טאב החל ליצור כשעבר מבת ים לתל אביב. חלק ניכר מהעבודות שלו ניתן למצוא ברחוב יהודה הלוי, מתחם נחלת בנימין, שכונת פלורנטין ועוד. הדמויות ברוב היצירות של טאב דינמיות מאוד ונראה שהן קפאו באמצע התנועה. העולם של טאב הוא סוריאליסטי ודמיוני, והוא הצליח ליצור זאת ברוב העבודות שלו כשהוא משתמש רק בשלושה צבעים.

בערוץ היוטיוב שלו יש מספר רב של סרטונים שמראים יצירות שונות: ציורי קיר, אנימציה, פייק ניוז ועוד.

טאב יצר במספר רחב של מדיומים: פסלים מחימר, מפלסטיק, הדפסת תלת-ממד. הוא יצר ציורים באקריליק, ספריי וצבעי מים. הוא פיתח אפליקציית מובייל שמחייה את יצירות הרחוב שלו לחיים עם מודלים של תלת-ממד, עבד על משחקי מחשב ואפילו אחד מהם, SEED, יצא לאור. בנוסף, הוא יצר פילטרים באינסטגרם.
<gallery>
קובץ:TunaCan.jpg|TunaCan - בקריית המלאכה בתל אביב
קובץ:Damian Tab Symbiosis.jpg|Symbiosis
קובץ:Baloons.jpg|Baloons - בתחנה המרכזית החדשה בתל אביב
File:PikiWiki Israel 62764 graffiti in southern tel aviv.jpg|ברחוב נחלת בנימין בתל אביב
File:Damian Tabak Lavontin.jpg|ברחוב לבונטין בתל אביב
File:Damian Tabak in Rambam street Tel Aviv.jpg|ברחוב רמב"ם בתל אביב
File:Damian Tabak Raanana.jpg|על ארון חשמל ברחוב רבוצקי ברעננה
File:Damian Tabak in Yehuda Halevi street 02.jpg|ברחוב יהודה הלוי בתל אביב
File:Damian Tabak in Nitsana street.jpg|ברחוב ניצנה בתל אביב
File:Ghost graffiti tlv.jpg|ברחוב יהודה הלוי בתל אביב
</gallery>

== מורשתו ==
לאחר מותו, אלמנתו מירב טבק הקימה את מותג "House of Damian Tab" כך שעבודותיו ימשיכו לחיות גם לאחר מותו.

== תערוכות ואירועים ==
טאב השתתף בתערוכות ואירועים רבים לאורך השנים. בין התערוכות הבולטות שבהן השתתף ניתן למנות את "הקומה השביעית" בתחנה המרכזית החדשה בתל אביב (2014), תערוכת יחיד בגלריית "טייני טייני" בפלורנטין (2014), תערוכה זוגית במלון "בראון" בתל אביב (2014), ותערוכות קבוצתיות רבות כמו "ארט בזאר" בשוק הפשפשים ביפו (2018) ופסטיבל האיור והקומיקס בנחלת בנימין (2018). יצירותיו הוצגו גם במוזיאוני פופ-אפ שונים, כמו מוזיאון פופ אפ תל אביב 1, 2 ו-3 (2019-2021).

=== תערוכות לאחר מותו ===
* 08.2022: תערוכה לזכרו של דמיאן טבק, מרום קפיטל, תל אביב. התערוכה כללה גיוס כספים שנתרמו לעמותת "חאלאס סרטן" שדמיאן היה חבר בה.
* 12.2022: ברשות הציבור: מוזיאון הנגב בבאר שבע.

=== תערוכות ואירועים בחייו ===
* 09.2014: "הקומה השביעית" - תערוכת ציורי קבע בין לאומית על קירות הקומה השביעית בתחנה המרכזית החדשה ת"א.
* 07.2014: תערוכת יחיד בגלריית "טייני טייני" בפלורנטין ת"א.
* 08.2014: תערוכה זוגית במלון "בראון" ת"א.
* 09.2015: תערוכת אמנות על תקליטים קבוצתית בחנות התקליטים "בי-סייד" בפלורנטין ת"א.
* 11.2015: תערוכה זוגית במתחם "רביעיית פלורנטין".
* 05.2016: פרויקט תערוכת ציורי קבע קבוצתית במלון "ניקס" של "פתאל".
* 06.2017: ציור באירוע אומנות רחוב במסגרת לילה לבן, מדרחוב נחלת בנימין ת"א.
* 01.2018: פסטיבל ה"פאנזינים" תחנה המרכזית ת"א.
* 03.2018: תערוכה קבוצתית "ארט בזאר", שוק הפשפשים יפו.
* 04.2018: פסטיבל האיור והקומיקס, נחלת בנימין ת"א.
* 04.2018: השתתפות בפרויקט "צובעים את רעננה".
* 06.2018: תערוכה סטנסלים (שבלונות) קבוצתית וציור ב"לייב", "בסקולה" ת"א.
* 08.2018: תערוכה קבוצתית "אגנס" פאב לוינסקי ת"א.
* 10.2018: תערוכה קבוצתית כחלק מפסטיבל "אוהבים אמנות עושים אמנות" מטעם עריית ת"א, הגר"א ת"א.
* 04.2019: "מוזיאון פופ אפ ת"א 1" תערוכת אמנות אורבנית בבניין המיועד להריסה ת"א.
* 10.2019: "פופ אפ גרפיטי רעננה" תערוכה ותחרות אמנות אורבנית בבניין המיועד להריסה וזכייה בפרס ראשון רעננה.
* 12.2019: תערוכה קבוצתית בנושא מציאות רבודה, תערוכה בה שולבו יצירות עם הדמיות תלת־ממדיות באפליקציה אותה פיתח במו ידיו.
* 12.2019: תערוכת אמני רחוב קבוצתית, מלון "ספוט" נמל ת"א.
* 01.2020: "מוזיאון פופ אפ ת"א 2" תערוכת אמנות אורבנית בבניין המיועד להריסה ת"א.
* 03.2021: תערוכת פיסולית קבוצתית, גלריית "כנפיים" יפו.
* 02.2022: מוזיאון פופ אפ ת"א 3 תערוכת אמנות אורבנית בבניין המיועד להריסה ת"א.

== קישורים חיצוניים ==

* [https://www.dinasegev.co.il/single-post/דמיאן-טאב-עולם-בדיוני-על-קירות-העיר דמיאן טאב - עולם בדיוני על קירות העיר] בבלוג של דינה שגב.
* 
* * [https://drorhadadi.com/damian-tab-גרפיטי-סוריאליסטי/ הבלוג של דרור הדדי]
* 
* 
* [https://streetartnyc.org/blog/2018/05/30/rats-rats-rats-at-ezxs-in-florentin-tel-aviv-with-mas-972-shay-katz-damian-tab-kot-art-stepa-aifo-more/ 2018 Streetartneyc “Rats Rats Rats” at EZXS in Florentin, Tel Aviv with Mas 972, Shay Katz, Damian Tab, Kot-Art, Stepa Aifo & more] באתר Street Art NYC
* [https://streetartcities.com/artists/damian-tab Streetartcities Damian Tab] באתר Street Art Cities
* [https://www.google.com/maps/d/u/0/viewer?mid=178eiUBqo3-U5iZUBby9DQm3T3lpE2Ak&g_ep=CAIYAA%3D%3D&shorturl=1&ll=40.443531129655334%2C25.0730219&z=5 לינק למפה של העבודות של דמיאן טאב במרחב הציבורי]

==הערות שוליים==

קטגוריה:אמנים ישראלים
קטגוריה:ישראלים שנפטרו מסרטן
קטגוריה:ישראלים שנולדו ב-1986
קטגוריה:ישראלים שנפטרו ב-2022
קטגוריה:אמני גרפיטי ישראלים